
	PATVIRTINTA	Telšių rajono savivaldybės administracijos direktoriaus 2025 m. kovo 24 d. 	įsakymu Nr. A1-399 


TELŠIŲ RAJONO SAVIVALDYBĖS ADMINISTRACIJOS VIEŠŲJŲ RYŠIŲ SKYRIAUS VEIKLOS NUOSTATAI

I. BENDROSIOS NUOSTATOS

. Telšių rajono savivaldybės (toliau – Savivaldybė) administracijos (toliau – Administracija) Viešųjų ryšių skyriaus (toliau – Skyrius) nuostatai (toliau – Nuostatai) nustato Skyriaus tikslus, uždavinius, funkcijas, veiklos organizavimą, teises, atsakomybę ir atskaitingumą. 
. Skyrių steigia Administracija. Skyrius nėra juridinis asmuo. 
. Skyrius yra Administracijos struktūrinis padalinys, išlaikomas iš Savivaldybės biudžeto, tiesiogiai pavaldus ir atskaitingas Administracijos direktoriui. 
. Skyriaus pareigybių skaičių, valstybės tarnautojų pareigybių aprašymus, darbuotojų, dirbančių pagal darbo sutartis, pareiginius nuostatus tvirtina Administracijos direktorius.
. Skyrius savo veikloje vadovaujasi Lietuvos Respublikos Konstitucija, Lietuvos Respublikos darbo kodeksu, Vietos savivaldos, Valstybės tarnybos ir kitais įstatymais, Vyriausybės nutarimais, Savivaldybės tarybos sprendimais, Savivaldybės mero potvarkiais, Administracijos direktoriaus įsakymais, kitais norminiais teisės aktais ir šiais Nuostatais.
. Skyriaus vedėjo ir kitų Skyriaus karjeros valstybės tarnautojų skyrimo į pareigas ir atleidimo iš pareigų tvarka nustatyta Lietuvos Respublikos valstybės tarnybos įstatyme, darbuotojų, dirbančių pagal darbo sutartis, – Lietuvos Respublikos darbo kodekse.
. Skyrius turi dokumentų blankus ir antspaudą su savo pavadinimu. Skyrius taip pat turi registracijos, tvirtinimo spaudus. 
. Skyrius pagal savo kompetenciją turi veikimo, iniciatyvos ir operatyvių sprendimų priėmimo laisvę.
. Skyriaus struktūrą sudaro Skyriaus vedėjas ir valstybės tarnautojai bei darbuotojai, dirbantys pagal darbo sutartį (toliau – Darbuotojai). 
. Pagrindinės Skyriaus veiklos sritys:
. kompiuterinio tinklo administravimas;
. valstybinės kalbos vartojimo ir taisyklingumo kontrolė;
. viešieji ryšiai.
. Skyriaus buveinės adresas – Žemaitės g. 14, LT – 87133 Telšiai.

. 

. Skyriaus svarbiausi uždaviniai:
. planuoti ir organizuoti bendrą Administracijos informacinių technologijų diegimo ir palaikymo strategiją;
.  kompiuterizuoti ir gerinti darbo organizavimą įgyvendinant Lietuvos Respublikos vietos savivaldos įstatymuose numatytas funkcijas; 
. organizuoti ir tobulinti informacinių sistemų diegimą ir jų sujungimą į bendrą kompiuterizuotą informacinę sistemą; 
. kontroliuoti, kaip Telšių rajone vykdomas Valstybinės kalbos įstatymas, Valstybinės lietuvių kalbos komisijos nutarimai, kiti valstybinės kalbos vartojimą ir jos taisyklingumą reglamentuojantys teisės aktai, vykdyti specialius Valstybinės kalbos inspekcijos nurodymus;
. stebėti valstybinės kalbos taisyklingumo laikymosi tendencijas, rengti metodinius patarimus, atmintines, rašyti raštus, publikuoti straipsnius kalbos vartojimo ir taisyklingumo klausimais;
. sudaryti kalbos vartojimo ir taisyklingumo kontrolės planus;
. formuoti Administracijos įvaizdį, palaikyti ryšius su visuomene;
. teikti visuomenei informaciją apie Administraciją, rengti pranešimus, publikacijas, apžvalgas spaudai;
. rengti Administracijos komunikacijos strategiją;
. rengti strategiją, kuri stiprintų Administracijos prestižą;
. užtikrinti komunikaciją su gyventojais.
. Skyrius, vykdydamas pavestus uždavinius, juos įgyvendina per Skyriaus vedėją bei Darbuotojus.

. 

. Skyriaus atlieka šias funkcijas:
. kompiuterinio tinklo administravimo srityje:
. valdo ir prižiūri Administracijos informacinių technologijų (toliau –  IT) infrastruktūrą; administruoja Administracijos serverius, kompiuterius, tinklus ir kitas IT sistemas;
. vykdo ryšių sistemų (interneto, telefonijos, vaizdo konferencijų) priežiūrą;
. atnaujina, diegia ir prižiūri  programines ir technines įrangas;
. valdo IT turtą, vykdo jo apskaitą;
. optimizuoja informacinių sistemų darbą ir atlieką jų priežiūrą;
. palaiko Administracijos veiklai skirtas informacines sistemas (dokumentų valdymo, gyventojų aptarnavimo);
. nacionalinius registrus ir informacines sistemas integruoja į Savivaldybės sistemas, sprendžia jų diegimą;
. skaitmenizuoja ir automatizuoja projektų įgyvendinimą;
. užtikrina IT sistemų kibernetinį saugumą ir duomenų apsaugą pagal BDAR reikalavimus;
. daro atsargines kopijas ir rengia duomenų atkūrimo planus;
. administruoja antivirusines programas ir kibernetinio saugumo priemones;
. stebi IT saugumo incidentus ir reaguoja į grėsmes;
. konsultuoja Administracijos darbuotojus naudojimosi IT sistemomis klausimais;
. priima sprendimus dėl klientų aptarnavimo naudojant  IT;
. teikia konsultacijas ir techninę pagalbą dėl nuotolinės darbo vietos rengimo;
. rūpinasi, kad būtų vykdomi mokymai darbuotojams apie naujas informacines sistemas ir saugumo priemones;
. administruoja elektroninių paslaugų plėtrą – kuria ir palaiko Elektroninės valdžios paslaugas (e. savivaldybės, e. leidimai, e. registrai);
. diegia IT sprendimus, leidžiančius gyventojams greičiau ir efektyviau gauti Savivaldybės paslaugas;
. administruoja internetines platformas ir savivaldybės svetainę;
. kuria ir įgyvendina IT strategiją;
. koordinuoja ir prižiūri IT projektus;
. diegiant naujas technologijas, bendradarbiauja su valstybinėmis institucijomis;
. užtikrina, kad IT procesai ir procedūrų dokumentavimas atitiktų nacionalinius ir duomenų apsaugos teisės aktus;
. rengia Viešųjų pirkimų IT srities technines specifikacijas;
. valstybinės kalbos vartojimo ir taisyklingumo kontrolės srityje:
. vykdo Valstybinės kalbos vartojimo ir taisyklingumo priežiūrą Savivaldybėje;
. kontroliuoja valstybinės kalbos vartojimą ir taisyklingumą Savivaldybės teritorijoje, konsultuoja Telšių rajono įmonių, įstaigų ir organizacijų darbuotojus bei kitus gyventojus kalbos klausimais, redaguoja Savivaldybės parengtus dokumentus ir (ar) tokių dokumentų projektus;
. kontroliuoja, kaip rajone vykdomas Valstybinės kalbos įstatymas, Valstybinės lietuvių kalbos komisijos nutarimai, kiti valstybinės kalbos vartojimą ir jos taisyklingumą reglamentuojantys teisės aktai, vykdo specialius Kalbos inspekcijos nurodymus;
. kontroliuoja, ar rajono viešieji užrašai taisyklingi, derina šių užrašų bei reklamos projektus;
. tvarko Savivaldybėje rengiamų teisės aktų, organizacinių ir informacinių dokumentų kalbą, derina, redaguoja ir taiso juos bei prižiūri, kad būtų parašyti taisyklinga valstybine kalba;
. kontroliuoja, ar:
 vartojama valstybinė kalba juridinių asmenų antspauduose, spauduose, blankuose, iškabose, tarnybinių patalpų ir kituose viešuose užrašuose;
. vykdomi Valstybinės lietuvių kalbos komisijos nutarimai valstybinės kalbos vartojimo ir taisyklingumo klausimais ir Valstybinės kalbos inspekcijos pareigūnų nurodymai dėl valstybinės kalbos vartojimo;
. vartojama valstybinė kalba atliekant tarnybines pareigas (pagal nustatytą valstybinės kalbos mokėjimo kvalifikacinę kategoriją) valstybės ir savivaldybių institucijose ir įstaigose, kituose juridiniuose asmenyse;
. vartojama valstybinė kalba juridinių asmenų raštvedyboje ir susirašinėjant Lietuvos Respublikoje;
. juridinių asmenų dokumentai pateikiami valstybine kalba arba su vertimu į valstybinę lietuvių kalbą valstybės ir savivaldybių institucijoms ir įstaigoms, kitiems Lietuvos Respublikos juridiniams asmenims ir fiziniams asmenims, išskyrus įstatymuose numatytus atvejus;
. radijo ir (ar) televizijos programų transliuotojai ir užsakomųjų audiovizualinės žiniasklaidos paslaugų teikėjai programas, televizijos, kino filmus demonstruoja su vertimu į valstybinę lietuvių kalbą, išskyrus įstatymuose numatytus atvejus;
. vartojamos autentiškos ir oficialios Lietuvos vietovardžių formos teisės aktuose, kituose oficialiuose leidiniuose, kartografijoje, kelių ir gatvių rodyklėse, iškabose, antspauduose, komunikacijose, Lietuvos Respublikos gaminių ir paslaugų dokumentuose, vadovėliuose;
. viešųjų ryšių srityje:
. apdoroja su viešaisiais ryšiais susijusią informaciją arba prireikus koordinuoja su viešaisiais ryšiais susijusios informacijos apdorojimą;
. konsultuoja priskirtos srities klausimais;
. organizuoja susitikimus, konferencijas ir kitus panašaus pobūdžio su viešaisiais ryšiais susijusius renginius arba prireikus koordinuoja susitikimų, konferencijų ir kitų panašaus pobūdžio su viešaisiais ryšiais susijusių renginių organizavimą ir juose dalyvauja arba prireikus koordinuoja dalyvavimą juose;
. rengia ir teikia informaciją su viešaisiais ryšiais susijusiais sudėtingais klausimais arba prireikus koordinuoja informacijos su viešaisiais ryšiais susijusiais sudėtingais klausimais rengimą ir teikimą;
. rengia ir teikia pasiūlymus su viešaisiais ryšiais susijusiais klausimais;
. rengia su viešaisiais ryšiais susijusius dokumentus arba prireikus koordinuoja su viešaisiais ryšiais susijusių dokumentų rengimą;
. rengia pranešimus spaudai, informuoja visuomenę ir skelbia oficialią informaciją apie Administracijos veiklą; 
. teikia informaciją apie privalomus skelbti Administracijos norminius teisės aktus spaudai ir žiniasklaidos atstovams, rengia viešųjų ryšių akcijas;
. organizuoja sveikinimų, apdovanojimų Administracijos vardu paruošimą, pagal kompetenciją atstovauja Administracijai įvairiuose vietiniuose ir tarptautiniuose renginiuose ir užtikrina valstybinio ir diplomatinio protokolo reikalavimų vykdymą;
. organizuoja ir koordinuoja Administracijos reprezentacinių suvenyrų ir dovanų užsakymą, organizuoja informacinių leidinių, videofilmų, televizijos, radijo laidų apie Administracijos veiklą kūrimą bei leidybą;
. dalyvauja Administracijos direktoriaus įsakymais sudarytų komisijų ir darbo grupių veikloje;
. rengia viešųjų ryšių priemones ir įgyvendina arba  prireikus koordinuoja viešųjų ryšių priemonių rengimą ir įgyvendinimą;
. užtikrina išorinę Administracijos komunikaciją, visuomenės informuotumą aktualiausiais veiklos klausimais, taip pat vidinę Administracijos komunikaciją;
. kuria ir pagal kompetenciją įgyvendina Administracijos įvaizdžio formavimo strategiją;
. kuria išorinės komunikacijos projektus;
. užtikrina Administracijos logotipo tinkamą naudojimą;
. dalyvauja kuriant Administracijos strateginį planą;
. organizuoja ir koordinuoja nuomonių tyrimus apie Administracijos teikiamas paslaugas; 14.3.19. organizuoja ir koordinuoja parengtos informacijos sklaidą įvairiais kanalais visuomenei, žiniasklaidai, mokslo bendruomenei, valstybės ir savivaldybių institucijoms, tarptautinėms organizacijoms ir kitoms vartotojų grupėms;
. organizuoja ir koordinuoja publikacijų rengimą ir sklaidą.

. 

. Skyriaus darbuotojai turi teisę:
. gauti iš Administracijos struktūrinių padalinių, įmonių, įstaigų ir organizacijų informaciją ir dokumentus, reikalingus pavestoms funkcijoms atlikti ir uždaviniams įgyvendinti;
. gauti technines, transporto bei kitas Skyriaus darbui reikalingas priemones;
. teikti Skyriaus vedėjui pasiūlymus dėl Skyriaus darbo organizavimo gerinimo;
. kitas teisės aktuose nustatytas teises.
. Skyriaus Darbuotojai privalo:
. gerbti žmogaus teises, laikytis valstybės tarnautojo veiklos etikos principų ir taisyklių;
. tinkamai atlikti pareigybės aprašyme nustatytas funkcijas ir laiku atlikti pavedamas užduotis;
. tobulinti savo kvalifikaciją ir profesinę kompetenciją;
. laikytis Administracijos nustatytos darbo tvarkos;
. bendradarbiauti ir keistis informacija su kitais Administracijos specialistais bei struktūriniais padaliniais.

. 

. Skyriaus struktūrą sudaro:
. Skyriaus vedėjas;
. Darbuotojai.
. Skyriaus darbą organizuoja, jo veiklą savarankiškai planuoja bei jam vadovauja Skyriaus vedėjas.
. Skyriaus vedėjas skiria pavedimus visiems Skyriaus Darbuotojams. 
. Skyriaus vedėjo atostogų, ligos ar komandiruotės metu arba dėl kitų priežasčių, kai jis negali eiti pareigų, pareigas eina Administracijos direktoriaus įsakymu paskirtas kitas Skyriaus Darbuotojas.
. Skyriaus Darbuotojo atostogų, ligos ar komandiruotės metu arba dėl kitų priežasčių, kai jis negali eiti pareigų, pareigas eina Administracijos direktoriaus įsakymu paskirtas kitas Skyriaus Darbuotojas.
. Skyriaus Darbuotojų funkcijas nustato jų pareigybių aprašymai. Funkcijos gali būti nustatytos ir teisės norminiuose aktuose.
. Skyriaus vedėjas tiesiogiai pavaldus ir atskaitingas Administracijos direktoriui. Skyriaus Darbuotojai tiesiogiai pavaldūs ir atskaitingi Skyriaus vedėjui. Darbuotojų pavaldumą ir atskaitingumą nustato pareigybės aprašymai.

. 

. Skyriaus vedėjo ir Darbuotojų atsakomybę nustato įstatymai, šie Nuostatai, pareigybių aprašymai.
. Skyriaus vedėjas atsako už Skyriui priskirtų uždavinių ir funkcijų tinkamą įgyvendinimą.
. Darbuotojai atsako už jiems priskirtų funkcijų tinkamą įgyvendinimą. 

. 

. Skyrius reorganizuojamas ar likviduojamas Administracijos direktoriaus įsakymu ir kitų teisės aktų nustatyta tvarka.
. Atleidžiamas iš pareigų Skyriaus vedėjas perduoda reikalus, dokumentus ir turtą Administracijos direktoriaus įgaliotam asmeniui Administracijos direktoriaus įsakyme nurodyta tvarka. Reikalams, dokumentams ir turtui perduoti Administracijos direktoriaus įsakymu gali būti sudaroma komisija.
. Reikalams, dokumentams ir turtui perduoti surašomas perdavimo ir priėmimo aktas. Reikalų, dokumentų ir turto perdavimo ir priėmimo akte ir jo prieduose pateikiami svarbiausi duomenys, apibūdinantys Skyriaus organizacinę ir veiklos būklę, įsipareigojimus, prie akto pridedami Skyriuje esančių dokumentų, žurnalų, bylų ir Skyriui (jo Darbuotojams) priskirto turto aprašai. Reikalų, dokumentų ir turto perdavimo ir priėmimo aktą pasirašo juos perduodantys ir priimantys asmenys. Aktą tvirtina Administracijos direktorius.
. Reikalų, dokumentų ir turto perdavimo ir priėmimo aktas surašomas dviem egzemplioriais: vienas egzempliorius atiduodamas Administracijos direktoriui, kitas – reikalus, dokumentus ir turtą priimančiam asmeniui. Reikalus, dokumentus ir turtą perdavęs asmuo turi teisę gauti akto kopiją.
_________________________

